pythainlp/thaigov-v2-corpus-22032023 huggingface dataset:
วันพุธที่ 23 มีนาคม 2565
PM closely follows up on implementation of measures against energy price hike
PM closely follows up on implementation of measures against energy price hike
March 23, 2022, government spokesperson Thanakorn Wangboonkongchana disclosed that Prime Minister and Defense Minister Gen Prayut Chan-o-cha had been well aware of people's plights as a result of the energy price hike. The ongoing Russia-Ukraine conflict has impacted cost for production, transport and logistics, resulting in the higher cost of living. In light of this, the Government has implemented additional measures to curb energy price hike and mitigate the plights of over 40 million people under the budget framework of no less than 50 billion Baht. These measures are:
1. 20 million household users of not more than 300 electricity units per month: reduction of FT by 22 satang per unit for 4 months (May - August)
2. 11.2 million employers and employees under Section 33: reduction in the contributions to the social security fund from 5% to 1% during May and July
3. 9 million farmers: to be benefited from the Government’s solutions to feed and fertilizer shortage and price hike
4. 3.6 million state welfare card holders: an increase of monthly subsidy for the purchase of cooking gas from 45 to 100 Baht for 3 months
5. 1.9 million employees under Section 39: reduction in the contributions to the social security fund from 9% to 1.9% during May and July
6. 157,000 motorcycle taxi drivers: the discount of gasohol by 5 Baht/liter for the total of 50 liters for 3 months
7. 1,500 street vendors with state welfare card: the discount of 100 baht per month for the purchase of cooking gas for 3 months
8. Taxi drivers under the PTT’s “Same Breath” campaign: the purchase of LPG for vehicular use at 13.62 baht/kg (10,000 Baht/month) for 3 months
9. Retail price for diesel to be pegged at 30 Baht/liter
10. Retail price for NGV to be pegged at 15.59 Baht/kg
According to the Government Spokesperson, these measures will help mitigate the energy price hike impact. It is expected that Thai economy will continue to grow by no less than 3%. The Prime Minister instructed all concerned agencies to put utmost effort in alleviating people’s cost of living burden, and in solving household debts through implementing both short, medium, and long-term plans. He has constantly insisted that the Government would not leave anyone behind. “Thailand transformation” will be pushed forward to create economic opportunity, new jobs and income for the Thai people.
วันพุธที่ 6 เมษายน 2565
โฆษกรัฐบาลเผย นายกฯ ห่วงโควิด -19  ในเด็กเล็ก เชิญชวนผู้ปกครอง นำบุตรหลานเข้ารับการฉีดวัคซีนโดยเร็ว ส่วนผู้หายจากการติดเชื้อโควิด-19 ขอให้หมั่นดูแลสุขภาพตนเองด้วย
โฆษกรัฐบาลเผย นายกฯ ห่วงโควิด -19  ในเด็กเล็ก เชิญชวนผู้ปกครอง นำบุตรหลานเข้ารับการฉีดวัคซีนโดยเร็ว ส่วนผู้หายจากการติดเชื้อโควิด-19 ขอให้หมั่นดูแลสุขภาพตนเองด้วย
วันนี้ (6 เม.ย. 65) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตือนสถานการณ์การแพร่ระบาดของเชื้อไวรัส COVID-19 ในไทยยังไม่มีทีท่าว่าจะจบลงง่าย และยังเป็นห่วงกลุ่มเด็กเล็กที่พบมีจำนวนผู้ติดเชื้อและเสียชีวิตเพิ่มมากขึ้น จึงอยากขอความร่วมมือผู้ปกครองเฝ้าระวังและสังเกตอาการเด็กที่มีโรคประจำตัวอย่างใกล้ชิด หากมีอาการป่วยผิดปกติจากคนในบ้านเป็นผู้ป่วยโควิด-19 หรืออยู่ในกลุ่มผู้สัมผัสเสี่ยงสูง ต้องรีบนำพาเด็กไปพบแพทย์โดยเร็ว รวมทั้งยังแนะนำให้ผู้ปกครองให้เร่งพาบุตรหลาน กลุ่มวัยเรียนอายุตั้งแต่ 5 ปีขึ้นไป เข้ารับวัคซีนจะช่วยป้องกันการป่วยหนักได้อย่างดี เพราะกระทรวงสาธารณสุข พบว่า ปัจจุบันก็มีเด็กที่เสียชีวิตเพราะไม่ได้ฉีดวัคซีนด้วยเช่นกัน
นายกรัฐมนตรียังฝากเตือนผู้ที่ติดเชื้อไปแล้วนั้น ต้องหมั่นสังเกตร่างกายของตัวเองให้ดี แม้ว่าจะตรวจไม่พบเชื้อแล้วก็ตาม ยังอาจมีอาการอ่อนเพลีย เหนื่อยง่าย ปวดเมื่อยตามตัว ไอเรื้อรัง มีภาวะวิตกกังวล อาจเป็นภาวะที่เรียกว่า ลองโควิด (Long Covid) จึงยังควรดูแลสุขภาพร่างกายให้แข็งแรง พักผ่อนให้เพียงพอ หมั่นออกกำลังกาย และรับประทานอาหารที่มีประโยชน์ช่วยเสริมภูมิคุ้มกันให้กับร่างกาย
สำหรับล่าสุดผู้ติดเชื้อโควิด-19 รายใหม่ ผู้ติดเชื้อโควิด-19 วันพุธที่ 6 เมษายน 2565 รวม 24,252 ราย จำแนกเป็น ผู้ป่วยจากในประเทศ 24,165 ราย ผู้ป่วยมาจากต่างประเทศ 87 ราย ผู้ป่วยสะสม 1,558,392 ราย (ตั้งแต่ 1 มกราคม 2565) หายป่วยกลับบ้าน 26,225 ราย หายป่วยสะสม 1,339,558 ราย (ตั้งแต่ 1 มกราคม 2565) ผู้ป่วยกำลังรักษา 248,078 ราย เสียชีวิต 94 ราย จำนวนผู้ป่วยปอดอักเสบรักษาตัวอยู่ในโรงพยาบาล 1,845 ราย เฉลี่ยจังหวัดละ 24 ราย อัตราครองเตียง ร้อยละ 27.8
ระหว่างวันที่ 28 กุมภาพันธ์ 2564 - 5 เมษายน 2565 มีผู้รับวัคซีน สะสมทั้งหมด จำนวน 130,579,451 โดส มีผู้รับการฉีดวัคซีนเข็มที่ 1 จำนวน 55,776,134 ราย เข็มที่ 2 จำนวน 50,436,019 ราย เข็มที่ 3 จำนวน 22,103,661 ราย เข็มที่ 4 จำนวน 2,263,637 ราย
วันจันทร์ที่ 15 สิงหาคม 2565
ปลัดดีอีเอส ร่วมแสดงความยินดี ปณท. ครบรอบ 139 ปี มุ่งบริการงานสื่อสารและขนส่งหลักของไทย
ปลัดดีอีเอส ร่วมแสดงความยินดี ปณท. ครบรอบ 139 ปี มุ่งบริการงานสื่อสารและขนส่งหลักของไทย
เมื่อวันที่ 15 สิงหาคม 2565 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ร่วมแสดงความยินดี ในโอกาสครบรอบ 19 ปี ปณท และ 139 ปี กิจการไปรษณีย์ไทย ณ อาคารไปรษณีย์ไทย ถ.แจ้งวัฒนะ กรุงเทพฯ ที่ผ่านมาไปรษณีย์ไทยในฐานะหน่วยงานสื่อสารและขนส่งหลักของชาติที่ให้บริการเพื่อคนไทยโดยตลอดมา ซึ่งได้มีการปรับแนวทางการดำเนินงานให้มีความทันสมัย เข้าใจทุกความต้องการของทุกคนอยู่เสมอ ล่าสุดนำเสนอภาพยนตร์สั้นออนไลน์ชุด “พลังไปรษณีย์ไทย” เพื่อสะท้อนมุมมองความประทับใจในรูปแบบแฟนตาซีเสมือนจริง นำเสนอผ่านจินตนาการของเด็กเจเนอเรชั่นอัลฟาที่หลงใหลในเสน่ห์ของคาแรกเตอร์ซูเปอร์ฮีโร่ และมองบุรุษไปรษณีย์เสมือนว่ามีพลังพิเศษ แต่ความจริงแล้ว ไปรษณีย์ไทยมีเพียง “5 พลังไม่พิเศษ แต่จริงใจ” ที่พร้อมให้บริการคนไทยทุกคนด้วยความใส่ใจเสมอมา
************************
วันพุธที่ 17 สิงหาคม 2565
นายกรัฐมนตรีให้กำลังใจเจ้าหน้าที่และประชาชนจากเหตุจังหวัดชายแดนใต้ เชื่อพลังสามัคคีชนะทุกอย่าง รัฐบาลมุ่งมั่นพัฒนาพื้นที่สู่สันติสุขยั่งยืน
นายกรัฐมนตรีให้กำลังใจเจ้าหน้าที่และประชาชนจากเหตุจังหวัดชายแดนใต้ เชื่อพลังสามัคคีชนะทุกอย่าง รัฐบาลมุ่งมั่นพัฒนาพื้นที่สู่สันติสุขยั่งยืน
วันนี้ (17 สิงหาคม 2565) นางสาวรัดชา ธนาดิเรก รองโฆษกประจำสำนักนายกรัฐมนตรี เปิดเผยว่า เหตุการณ์ลอบวางเพลิงและวางระเบิดหลายจุดในพื้นที่จังหวัดชายแดนภาคใต้ เป็นการกระทำที่ตั้งใจบั่นทอนความเชื่อมั่นในการพัฒนาจังหวัดชายแดนภาคใต้ ทั้งที่การพัฒนาที่สำเร็จในช่วงที่ผ่านมาเกิดจากความมุ่งมั่นร่วมมือจากทุกภาคส่วน โดยเฉพาะประชาชนในพื้นที่ ซึ่งเป็นกำลังสำคัญในการขับเคลื่อนการพัฒนาทุกมิติให้มีความเจริญเท่าเทียมกับทุกภาคของประเทศ และเกิดสันติสุขอย่างยั่งยืน
นางสาวรัชดาฯ กล่าวว่า รัฐบาล ร่วมกับภาคเอกชนและภาคประชาชนมีความตั้งใจอันแน่วแน่ที่จะพัฒนาเศรษฐกิจและสังคม ตลอดจนคุณภาพชีวิตของประชาชนในพื้นที่จังหวัดชายแดนภาคใต้ให้ดีที่สุด ไม่ว่าจะเป็น การเร่งรัดแก้ไขปัญหาครัวเรือนยากจน การลดความเหลื่อมล้ำทางสังคม การส่งเสริมสังคมพหุวัฒนธรรม ตลอดจนการลงทุนในโครงสร้างพื้นฐาน เพื่อที่จะเชื่อมโยงและกระจายการพัฒนาไปยังประชาชนทุกกลุ่ม ที่ต้องเติบโตไปด้วยกันโดยไม่ทิ้งใครไว้ข้างหลัง ดังนั้น ขอให้ทุกฝ่ายช่วยกันเป็นหูเป็นตาให้บ้านเมือง เพื่อที่จะร่วมกันป้องกันเหตุการณ์ความไม่สงบ ทั้งนี้ รัฐบาลยืนยันว่า หน่วยงานด้านความมั่นคงทั้งฝ่ายทหารและพลเรือน ตลอดจนภาคประชาชนที่มีจิตอาสา พร้อมรักษาความปลอดภัยประชาชนในพื้นที่อย่างสุดกำลัง เพื่อให้ประชาชนทุกคนสามารถดำเนินชีวิตได้อย่างปกติ และขอให้เชื่อมั่นว่ารัฐบาลที่มีความมุ่งมั่นตั้งใจจะดูแลประชาชนอย่างดีที่สุด
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอให้กำลังใจทุกฝ่ายเดินหน้าการทำงานอย่างแน่วแน่ ไม่หวั่นไหวต่อปัญหาและอุปสรรคที่เกิดขึ้น เป็นพลังสำคัญในการขับเคลื่อนจังหวัดชายแดนภาคใต้สู่สันติสุขอย่างยั่งยืน โดยเฉพาะพลังจากภาคประชาชนที่มีความสามัคคี ร่วมกันปกป้องรักษาความปลอดภัยในชีวิตและทรัพย์สิน ทุกคนคือครอบครัวเดียวกันไม่ว่าจะเชื้อชาติและศาสนาใด ต้องดูแลให้การช่วยเหลือซึ่งกันและกันตลอดไป พร้อมทั้งยืนยันการสนับสนุนการทำงานของเจ้าหน้าอย่างเต็มที่เพื่อการดูแลทุกข์สุขของประชาชนให้ดีที่สุด” นางสาวรัชดาฯ กล่าว
........................
วันจันทร์ที่ 8 สิงหาคม 2565
รมว.พม. เปิดอบรมสร้างเครือข่ายจิตอาสาป้องกันความรุนแรงต่อสตรีพิการและส่งเสริมสุขภาวะอนามัยเจริญพันธุ์ในสตรีพิการและเด็กหญิงพิการ
รมว.พม. เปิดอบรมสร้างเครือข่ายจิตอาสาป้องกันความรุนแรงต่อสตรีพิการและส่งเสริมสุขภาวะอนามัยเจริญพันธุ์ในสตรีพิการและเด็กหญิงพิการ
วันที่ 5 ส.ค. 65 เวลา 14.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีเปิดการอบรมอาสาสมัครพัฒนาสังคมและความมั่นคงของมนุษย์ (อพม.) โครงการป้องกันความรุนแรงต่อสตรีพิการ และส่งเสริมสุขภาวะอนามัยเจริญพันธุ์ในสตรีพิการและเด็กหญิงพิการ พร้อมทั้งมอบเกียรติบัตรแก่ผู้เข้าร่วมการอบรมฯ จำนวน 100 คน อีกทั้งถวายเกียรติบัตรสำหรับผู้ทำคุณประโยชน์ต่อสังคมแด่พระมหาภาณุพงศ์ ฐิตวํโส เจ้าคณะตำบลสระแก้ว เจ้าอาวาสวัดจำปี จังหวัดสุพรรณบุรี และมอบเกียรติบัตรสำหรับผู้ให้การส่งเสริมอาชีพอิสระให้คนพิการและครอบครัว ตามมาตรา 35 จำนวน 3 ราย ได้แก่ 1) ดร.ชาติชาย นรเศรษฐาภรณ์ กรรมการผู้จัดการใหญ่อาวุโส กลุ่มเซ็นทรัล 2) นางสาวกุหลาบ พูลกิจ นายกสมาคมส่งเสริมและพัฒนาคุณภาพชีวิตคนพิการไทย และ 3) นายคำรณ มะนาวหวาน กรรมการผู้จัดการ บริษัท สยาม เอเบิ้ล อินโนเวชั่น (วิสาหกิจเพื่อสังคม) จำกัด นอกจากนี้ ได้เยี่ยมชมบูธนิทรรศการผลงานของภาคีเครือข่ายและ อพม. นวัตกรรมสิ่งอำนวยความสะดวกเพื่อคนพิการและผู้สูงอายุ และการแสดงผลิตภัณฑ์สินค้าฝีมือคนพิการ ณ โรงแรมวาสิฏฐี อำเภอเมืองสุพรรณบุรี จังหวัดสุพรรณบุรี
ทั้งนี้ รัฐบาลได้ให้ความสำคัญต่อการส่งเสริมสิทธิ โอกาส และความเสมอภาคอย่างเท่าเทียมของคนพิการตามแผนพัฒนาสตรีพิการ ฉบับที่ 2 พ.ศ. 2560 - 2565 ยุทธศาสตร์ที่ 2 เสริมสร้างสุขภาวะอนามัยเจริญพันธุ์และการดูแลสุขภาพสตรีพิการและเด็กหญิงพิการอย่างเท่าเทียม ซึ่งกระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.) จึงได้ดำเนินโครงการป้องกันความรุนแรงต่อสตรีพิการและส่งเสริมสุขภาวะอนามัยเจริญพันธุ์ในสตรีพิการและเด็กหญิงพิการ เพื่อเป็นการสร้างความรู้ความเข้าใจให้แก่ประชาชนที่มีจิตอาสาและสนใจเข้าร่วมเป็นอาสาสมัครพัฒนาสังคมและความมั่นคงของมนุษย์ (อพม.) เพื่อเป็นเครือข่ายในการขับเคลื่อนให้สตรีพิการและครอบครัวมีความรู้ความเข้าใจในการดูแลสุขอนามัย สุขภาวะทางเพศ เพศศึกษา อนามัยเจริญพันธุ์ รวมถึงให้สตรีพิการและครอบครัวมีความรู้ความเข้าใจด้านสิทธิสวัสดิการและกฎหมายต่างๆ ที่เกี่ยวข้อง
วันศุกร์ที่ 26 สิงหาคม 2565
โฆษกรัฐบาลยืนยันรัฐบาลเดินหน้าทำงาน ไม่มีสุญญากาศทางการบริหารประเทศ เรียกร้องทุกฝ่ายช่วยกันสร้างบรรยากาศที่ดีให้กับบ้านเมือง
โฆษกรัฐบาลยืนยันรัฐบาลเดินหน้าทำงาน ไม่มีสุญญากาศทางการบริหารประเทศ เรียกร้องทุกฝ่ายช่วยกันสร้างบรรยากาศที่ดีให้กับบ้านเมือง
วันนี้ (26 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวว่า ตามที่ พล.อ.ประยุทธ์ จันทร์โอชา เคารพผลการพิจารณาของศาลรัฐธรรมนูญ และได้หยุดปฏิบัติหน้าที่นายกรัฐมนตรี ตั้งแต่วันที่ 24 สิงหาคม 2565 จนกว่าศาลรัฐธรรมนูญจะมีคำวินิจฉัย ซึ่งในระหว่างนี้ พล.อ.ประวิตร วงษ์สุวรรณ รองนายกรัฐมนตรี ได้ปฏิบัติหน้าที่รักษาการแทนนายกรัฐมนตรี และปฏิบัติหน้าที่ร่วมกับคณะรัฐมนตรี โดยมิได้มีผลกระทบอย่างใดต่อการบริหารประเทศ และการปฏิบัติงานของข้าราชการ หรือการดำเนินนโยบายอื่น ๆ ของรัฐบาล ยืนยันว่ารัฐบาลสามารถเดินหน้าทำงานต่อไปได้ ไม่มีสุญญากาศทางการบริหารประเทศแต่อย่างใด
นายอนุชากล่าวต่อว่า ด้านภาคธุรกิจเอกชน ภาคการเงินการธนาคาร ภาคการท่องเที่ยว ได้แสดงความเชื่อมั่นต่อเสถียรภาพของรัฐบาล โดยภาคเอกชนมีมุมมองเชิงบวกต่อกรณีที่มีผู้รักษาการแทนนายกรัฐมนตรี ทำให้ไม่มีเรื่องสุญญากาศ ซึ่งลักษณะเป็นไปตามหลักนิติธรรม มีกลไกรองรับ จึงไม่กังวลกับภาคการเมือง รวมทั้งไม่กังวลกับนโยบายการลงทุนภาครัฐ เพราะงบประมาณปี 2566 ก็ได้ผ่านการพิจารณาเรียบร้อยแล้ว งานต่าง ๆ สามารถเดินหน้าต่อไปได้ ยืนยันว่ารัฐบาลยังสามารถเดินหน้าทำงานตามกรอบการทำงานที่วางไว้ เพื่อเร่งฟื้นฟูเศรษฐกิจประเทศจากสถานการณ์โควิด-19 ขณะที่บ้านเมืองขณะนี้ก็อยู่ในบรรยากาศที่ดี จึงขอเรียกร้องให้กลุ่มการเมืองต่าง ๆ รวมถึงผู้ที่ยังชุมนุมอยู่ได้เชื่อมั่นในกฎหมายและหลักนิติธรรมของบ้านเมือง รอฟังผลคำวินิจฉัยของศาลรัฐธรรมนูญที่จะทำให้เกิดความชัดเจนทางการเมืองในอีกไม่นานนี้
“ยืนยันว่ารัฐบาลจะเดินหน้าทำงานตามกรอบยุทธศาสตร์ชาติและแผนงานต่าง ๆ ทุกด้านที่กำหนดไว้ต่อไปจนครบวาระการทำงานของรัฐบาล และให้ทุกฝ่ายช่วยกันสร้างบรรยากาศที่ดีให้กับบ้านเมือง ร่วมสร้างความเชื่อมั่นให้กับนักท่องเที่ยวต่างชาติที่จะเดินทางเข้ามาท่องเที่ยวในไทยรวมทั้งนักลงทุนต่างชาติที่ให้ความสนใจเข้ามาลงทุนในประเทศไทย เพื่อทำให้กลไกต่าง ๆ ทุกภาคส่วนได้เดินหน้าขับเคลื่อนเศรษฐกิจไทยให้เข้มแข็งต่อไป เพื่อประโยชน์สุขของคนไทยทุกคน” นายอนุชา กล่าว
..................
วันศุกร์ที่ 18 มีนาคม 2565
สรรพากรชี้จัดเก็บภาษี e – Service จากแพลตฟอร์มต่างชาติ 5 เดือนสร้างรายได้เข้าประเทศ เป็นเงินกว่า 3,000 ล้าน
ปัจจุบันมีแพลตฟอร์มผู้ให้บริการต่างประเทศมาจดทะเบียนภาษีมูลค่าเพิ่มรวม 127 ราย มียอดมูลค่าบริการอิเล็กทรอนิกส์รวม 44,569.83 ลบ. คิดเป็นภาษีมูลค่าเพิ่มที่จัดเก็บสะสม 5 เดือน (เดือนภาษี ก.ย.64 – เดือนภาษี ม.ค.65) รวมเป็นเงินทั้งสิ้น 3,120.03 ลบ.
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “ตามที่กรมสรรพากรได้ออกกฎหมายจัดเก็บภาษีมูลค่าเพิ่มสำหรับการบริการอิเล็กทรอนิกส์จากแพลตฟอร์มผู้ให้บริการต่างประเทศ (VAT for Electronic Service: VES) ที่ให้บริการกับผู้ใช้บริการในประเทศไทยตั้งแต่วันที่ 1 กันยายน 2564 ที่ผ่านมานั้น ปัจจุบันมีแพลตฟอร์มผู้ให้บริการต่างประเทศเข้ามาจดทะเบียนภาษีมูลค่าเพิ่มรวม 127 ราย และมียอดมูลค่าบริการอิเล็กทรอนิกส์รวม 44,569.83 ล้านบาทคิดเป็นภาษีมูลค่าเพิ่มที่จัดเก็บสะสม 5 เดือน (เดือนภาษีกันยายน 2564 – เดือนภาษีมกราคม 2565) รวมเป็นเงินทั้งสิ้น 3,120.03 ล้านบาท”
ผลการจัดเก็บภาษีมูลค่าเพิ่มแยกตามประเภทแพลตฟอร์มและบริการสะสม 5 เดือน (เดือนภาษีกันยายน 2564 – เดือนภาษีมกราคม 2565)
ประเภทแพลตฟอร์มและการบริการ มูลค่าบริการอิเล็กทรอนิกส์ (ล้านบาท) ภาษีมูลค่าเพิ่ม (ล้านบาท)
บริการโฆษณาออนไลน์   28,013.66    1,960.96
บริการขายสินค้าออนไลน์  11,982.82    838.83
บริการสมาชิก เพลง หนัง เกมส์ฯลฯ 4,023.06    281.69
บริการแพลตฟอร์มที่เป็นตัวกลาง  367.67    25.76
บริการแพลตฟอร์มจองที่พัก ตั๋วเดินทาง ฯลฯ 182.62    12.79
รวม    44,569.83    3,120.03
หมายเหตุ: ข้อมูล ณ วันที่ 15มีนาคม 2565
ดร.เอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “การจัดเก็บภาษี e-Service จากผู้ประกอบการต่างประเทศหรือแพลตฟอร์มออนไลน์ที่ให้บริการอิเล็กทรอนิกส์กับผู้ใช้บริการในประเทศไทย ตั้งแต่เดือนภาษีกันยายน 2564 – เดือนภาษีมกราคม 2565 จำนวนกว่า 3,000 ล้านบาท ในระยะเวลาเพียง 5 เดือนนั้น ทำให้คาดได้ว่าภายใน 1 ปี ทางกรมสรรพากรจะสามารถจัดเก็บภาษีมูลค่าเพิ่มได้จากแพลตฟอร์มผู้ให้บริการต่างประเทศประมาณ 8,000 – 10,000 ล้านบาท ซึ่งสูงกว่าที่เคยมีการคาดการณ์ไว้แต่เดิมว่าจะจัดเก็บได้ที่ประมาณ 5,000 ล้านบาท”
ดร.เอกนิติ นิติทัณฑ์ประภาศ อธิบดีกรมสรรพากร กล่าวสรุปว่า“การเก็บภาษี e – Serviceนอกจากเป็นการช่วยสร้างรายได้อย่างยั่งยืนให้กับประเทศแล้ว ยังเป็นการส่งเสริมผู้ประกอบการไทยให้สามารถแข่งขันกับผู้ประกอบการต่างประเทศ ด้วยการนำภาษีมาสร้างความเป็นธรรมให้เกิดขึ้น”
สอบถามรายละเอียดได้ที่สำนักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
กรมสรรพากร สำนักงานเลขานุการกรม
โทร. 0 2272 9529-30โทรสาร 0 2617 3324หรือศูนย์สารนิเทศสรรพากร 1161 (RD Intelligence Center)
วันศุกร์ที่ 3 กันยายน 2564
รพ.สงฆ์ ระดมถวายการฉีดวัคซีนโควิด-19 แด่คณะสงฆ์แล้วกว่า 15,000 รูป
....
กรมการแพทย์ เดินหน้าถวายการฉีดวัคซีนโควิด-19 แด่คณะสงฆ์ ซึ่งถือเป็นผู้มีความเสี่ยงสูงเนื่องจากต้องประกอบศาสนกิจใกล้ชิดคนหมู่มาก โดยรับการถวายการฉีดวัคซีนแล้ว 15,594 รูป และระดมฉีดให้แก่บุคลากรภายในวัดที่ทำงานใกล้ชิดคณะสงฆ์ เช่น สัปเหร่อ ลูกศิษย์วัด จนท.โรงครัว คนขับรถ รวม 3,561 คน
.
หากพระสงฆ์รูปใด ประสงค์เข้ารับการถวายการฉีดวัคซีนโควิด-19 ภายในเดือน ก.ย. นี้ ติดต่อได้ที่ รพ.สงฆ์ สอบถามโทร 0 2640 9538-42 ต่อ 5131 หรือ 096-9348090
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 22 กุมภาพันธ์ 2565
PM commends “Thailand Community Big Data (TCD)” platform implemented under University-to-Tambon (U2T) program
PM commends “Thailand Community Big Data (TCD)” platform implemented under University-to-Tambon (U2T) program
Government Spokesperson Thanakorn Wangboonkongchana disclosed that on February 22, 2022, at 0845 hrs, at the Inner Santi Maitri Building, Government House, prior to the weekly cabinet meeting, Minister of Higher Education, Science, Research and Innovation Anek Laothamatas, together with the Ministry's permanent secretary Prof. Sirirurg Songsivilai and executives, paid a courtesy call on Prime Minister Gen. Prayut Chan-o-cha to present and demonstrate the operation of Thailand Community Big Data (TCD) platform which is implemented under the University-to-Tambon (U2T) program.
TCD collects data from communities across the country, including the database related to the BCG economy, e.g., local flora and fauna, agricultural data, local wisdoms, etc., and is linked with related database of concerned public agencies, such as TPMAP.
The Prime Minister took the opportunity to try searching some sample data, and commended accuracy of the TCD. Government agencies could utilize TCD data for their policy planning and management for utmost interest of the local people. He also urged universities to continue to work with local communities under the U2T program in order to achieve sustainable development and the program’s goals. The Government stands ready to provide full support.
Last year, TCD has compiled data from 3,000 Tambon (sub-districts), accounting for 50% of the whole country. The community big data may be revised anytime through the linkage with the CDB application and AI, and will be a key to the Government’s efficient implementation of BCG economy, such as in biodiversity resource planning.
วันจันทร์ที่ 27 มิถุนายน 2565
รัฐมนตรีว่าการกระทรวงยุติธรรม นำทีมยกขบวนแก้หนี้กำแพงเพชร สาวใหญ่ไม่รู้ตัวเป็นหนี้เกือบโดนยึดที่จนมีจดหมายแจ้ง ไกล่เกลี่ยสำเร็จปิดบัญชี
รัฐมนตรีว่าการกระทรวงยุติธรรม นำทีมยกขบวนแก้หนี้กำแพงเพชร สาวใหญ่ไม่รู้ตัวเป็นหนี้เกือบโดนยึดที่จนมีจดหมายแจ้ง ไกล่เกลี่ยสำเร็จปิดบัญชี ผัวเมียเฮได้ลดหนี้ 46% พร้อมได้บ้านคืน "สมศักดิ์"ยันนายกฯเป็นห่วงประชาชนมากให้เร่งช่วยแบ่งเบาภาระ
เมื่อวันที่ 27 มิ.ย. 2565 เวลา 10.00 น. ที่มหาวิทยาลัยราชภัฏกำแพงเพชร จ.กำแพงเพชร มีการจัดงานมหกรรมไกล่เกลี่ยหนี้สินครัวเรือน ครั้งที่ 39 และยุติธรรมพบประชาชน จ.กำแพงเพชร โดยมี นายสมศักดิ์ เทพสุทิน รมว.ยุติธรรม เป็นประธานเปิดงาน พร้อมด้วย นายเชาวลิตร แสงอุทัย ผู้ว่าราชการจังหวัดกำแพงเพชร ผู้ช่วยศาสตราจารย์ ดร.ปรียานุช พรหมภาสิต รักษาราชการแทนอธิการบดีมหาวิทยาลัยราชภัฏกำแพงเพชร นายวัลลภ นาคบัว รองปลัดกระทรวงยุติธรรม นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ น.ส.ยุพาภรณ์ ศิริกิจพาณิชย์กูล รองอธิบดีกรมบังคับคดี นายสุรสิทธิ์ วงศ์วิทยานันท์ สมาชิกสภาผู้แทนราษฎร จังหวัดกำแพงเพชร นายปริญญา ฤกษ์หร่าย ส.ส.กำแพงเพชร พรรคพลังประชารัฐ นางอัญชลี ภูริวิทย์วัฒนา รองผู้จัดการกองทุนเงินให้กู้ยืมเพื่อการศึกษา ข้าราชการ เจ้าหน้าที่กระทรวงยุติธรรม และประชาชนร่วมงานจำนวนมากจนแน่นงาน โดยก่อนเข้างานมีการคัดกรองโควิด-19 อย่างเข้มงวด
นายสมศักดิ์ กล่าวว่า วันนี้กระทรวงยุติธรรมได้ยกขบวนมาช่วยไกล่เกลี่ยหนี้สินให้ประชาชน ตามนโยบายของรัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรี ซึ่งท่านมีความเป็นห่วงมากให้พวกเราเร่งแบ่งเบาภาระประชาชน ซึ่งตนดีใจที่ได้เดินทางมาเป็นประธานในงานมหกรรมไกล่เกลี่ยหนี้สินครัวเรือน และยุติธรรมพบประชาชนในครั้งนี้ ซึ่งมีเป้าหมายประชาชนที่เข้าร่วมงานครั้งนี้ 3,992 ราย ทุนทรัพย์ทั้งสิ้น 371 ล้านบาท โดยงานไกล่เกลี่ยที่ผ่านมาไกล่เกลี่ยสำเร็จ 27,178 ราย ลดค่าใช้จ่ายประชาชนได้ 2,282 ล้านบาท โดยผู้ที่ไม่ได้มางานในวันนี้น่าจะต้องเสียดาย เพราะไม่ได้สิทธิพิเศษในการลดเงินต้น ดอกเบี้ยและเบี้ยปรับ แต่ยังสามารถไปไกล่เกลี่ยหนี้สินได้เพราะเรามีศูนย์ไกล่เกลี่ยก่อนฟ้องทั่วประเทศ 910 แห่ง ผู้ไกล่เกลี่ยก่อนฟ้อง 3,176 คน สำนักงานบังคับคดีช่วยไกล่เกลี่ยหลังฟ้อง 117 แห่ง ที่จะช่วยพวกท่านได้
จากนั้นนายสมศักดิ์ ได้มอบเงินเยียวยาผู้เสียหายจากคดีอาญา 470,630 บาท มอบป้ายศูนย์ไกล่เกลี่ยข้อพิพาทภาคประชาชน และร่วมการไกล่เกลี่ยด้วยตนเอง โดยรายแรกเป็นลูกจ้างกระทรวงสาธารณสุข เป็นหนี้ก่อนฟ้อง กยศ.หลังผ่อนมา 16 ปี เหลือหนี้ 141,977 บาท โดยผลการเจรจา กยศ. ลดให้ 38,715 บาท เหลือ 130,262 บาท ให้ผ่อนอีก 190 เดือด งวดละ 590 บาท ซึ่งหากมีเงินมาปิดบัญชีจะได้ส่วนลดอีก 20,000 บาท รายต่อมาเป็นหนี้ กยศ. หลังศาลมีคำพิพากษา เป็นเงินทั้งหมด 13,950 บาทและถูกยึดบ้านและที่ดิน กำลังจะถูกขายทอดตลาด ผลการเจรจา กยศ. ลดให้ 5,255 บาท เหลือ 8,695 บาท โดยหญิงสาวผู้กู้ระบุว่า ตนไม่ทราบมาก่อนว่ามีหนี้อยู่ จนมีจดหมายแจ้งเตือนมา ตนขอขอบคุณรัฐบาลและกระทรวงยุติธรรมที่จัดโครงการนี้ขึ้น ไม่เช่นนั้นตนคงถูกยึดบ้านและที่ดินไปแล้ว รายสุดท้ายเป็นหนี้ธนาคารออมสิน ศาลมีคำสั่งยึดบ้านและที่ดิน และให้ชำระหนี้ 165,000 บาท ซึ่งผลการเจรจาทางธนาคารให้ 2 ทางเลือกคือ 1. ผ่อนเดือนละ 1,500 บาท และ 2. ปิดบัญชีเลย ซึ่งจะได้ส่วนลด 46% โดยลูกหนี้ขอปิดบัญชี ซึ่งได้ส่วนลด 84,275 บาท เหลือหนี้เพียง 97,400 บาท และงดการยึดทรัพย์
วันศุกร์ที่ 3 กันยายน 2564
ออมสิน ประกาศชะลอดำเนินการทางกฎหมาย ไม่ฟ้องร้องลูกหนี้ NPL จากเหตุโควิด 19
ด้วยสถานการณ์การแพร่ระบาดของโควิด 19 ได้ส่งผลกระทบต่อการชำระหนี้ของลูกหนี้ธนาคารออมสิน โดยธนาคารจะชะลอการดำเนินการทางกฎหมายต่อลูกหนี้ NPLs ตั้งแต่บัดนี้ ไปจนถึงวันที่ 31 ธันวาคม 2564
นายวิทัย รัตนากร ผู้อำนวยการธนาคารออมสิน เปิดเผยว่า ด้วยสถานการณ์การแพร่ระบาดของโควิด 19 ได้ส่งผลกระทบต่อการชำระหนี้ของลูกหนี้ธนาคารออมสิน แม้ว่าที่ผ่านมาธนาคารได้ออกมาตรการช่วยเหลือมาอย่างต่อเนื่องเพื่อบรรเทาความเดือดร้อนแล้วก็ตาม แต่ยังมีลูกหนี้ส่วนหนึ่งที่ผลกระทบจากโควิด 19 ทำให้ต้องขาดรายได้ต่อเนื่องเป็นเวลานาน จากการปิดกิจการ ถูกเลิกจ้าง หรือมีรายได้ลดลง จึงไม่สามารถชำระหนี้ได้ ซึ่งธนาคารตระหนักถึงสภาพปัญหาที่ลูกหนี้ต้องเผชิญกับสถานการณ์ความยากลำบากที่เกิดขึ้น จึงตั้งใจช่วยเหลือไม่ให้ต้องกังวลเรื่องคดีความ โดยธนาคารจะชะลอการดำเนินการทางกฎหมายต่อลูกหนี้ NPLs ตั้งแต่บัดนี้ ไปจนถึงวันที่ 31 ธันวาคม 2564
ทั้งนี้ มาตรการชะลอ/ผ่อนปรนการดำเนินการทางกฎหมายต่อลูกหนี้ NPLs ที่ได้รับผลกระทบจากเหตุโควิด 19 ครั้งนี้ จัดทำขึ้นเพื่อช่วยลดภาระลูกหนี้ที่กลายเป็น NPLs ก่อนวันที่ 1 สิงหาคม 2564 ประกอบด้วยสินเชื่อ 4 ประเภท ได้แก่ 1) สินเชื่อบุคคล-รายย่อย 2) สินเชื่อประชาชนผู้มีรายได้น้อย 3) สินเชื่อครูและบุคลากรทางการศึกษา และ 4) สินเชื่อธุรกิจ SMEs ที่มีวงเงินกู้ไม่เกิน 20 ล้านบาท โดยธนาคารจะชะลอการฟ้องคดีต่อศาลไว้จนถึงสิ้นปี 2564 ซึ่งรวมถึงลูกหนี้ที่มีการทำสัญญาประนีประนอมยอมความในชั้นศาล และมีการผ่อนชำระดีมาอย่างต่อเนื่อง แต่มาเริ่มค้างชำระในช่วงระยะเวลาตั้งแต่วันที่ 1 เมษายน 2563 - 31 กรกฎาคม 2564 ธนาคารจะชะลอการดำเนินการทางกฎหมาย (ไม่ฟ้อง ไม่ยึดทรัพย์ ไม่ขายทอดตลาด และไม่ฟ้องล้มละลาย) แล้วแต่กรณีตามสถานะของลูกหนี้แต่ละราย
อนึ่ง การประกาศชะลอดำเนินการทางการกฎหมายครั้งนี้ เพื่อช่วยลูกหนี้ที่มีคุณสมบัติตรงตามเงื่อนไข และกลายเป็น NPLs ก่อนวันที่ 1 สิงหาคม 2564 เท่านั้น และจะเป็นมาตรการที่ดำเนินการเพียงครั้งเดียว โดยไม่มีการขยายระยะเวลาดำเนินการอีกในอนาคต ธนาคารจึงขอแนะนำให้ลูกหนี้ที่ประสบปัญหา โปรดติดต่อธนาคารออมสินสาขาเจ้าของบัญชีเงินกู้ ภายในวันที่ 31 ธันวาคม 2564 นี้
วันเสาร์ที่ 7 พฤษภาคม 2565
กสร. เข้าตรวจสอบกรณีศูนย์การค้าฯดัง จ.เชียงใหม่ปิดกระทันหัน พบยังไม่มีการเลิกจ้าง ลูกจ้างยังคงทำงาน และได้รับค่าจ้างตามปกติ
กรมสวัสดิการและคุ้มครองแรงงานเข้าตรวจสอบกรณีศูนย์การค้า พรอมเมนาดา เชียงใหม่ปิดตัวกระทันหัน พบเกิดปัญหาการงดจ่ายกระแสไฟฟ้าเนื่องจากศูนย์การค้าฯมียอดชำระค่าไฟฟ้าคงค้างอยู่ ศูนย์การค้าฯยังไม่มีการเลิกจ้างลูกจ้าง ลูกจ้างยังคงทำงานและได้รับค่าจ้างตามปกติ
นายนิยม สองแก้ว อธิบดีกรมสวัสดิการและคุ้มครองแรงงาน เปิดเผยถึงกรณีศูนย์การค้า พรอมเมนาดา จังหวัดเชียงใหม่ประกาศปิดกิจการชั่วคราว เมื่อวันที่ 5 พฤษภาคมที่ผ่านมา รัฐมนตรีว่าการกระทรวงแรงงาน
นายสุชาติ ชมกลิ่นได้สั่งการให้กรมสวัสดิการและคุ้มครองแรงงาน (กสร.) เข้าให้การช่วยเหลือนายจ้าง และลูกจ้างที่ได้รับผลกระทบจากการปิดตัวของศูนย์การค้า กรมฯจึงได้ส่งพนักงานตรวจแรงงาน สำนักงานสวัสดิการและคุ้มครองแรงงานจังหวัดเชียงใหม่ ร่วมกับหน่วยงานในสังกัดกระทรวงแรงงาน เข้าตรวจสอบหาข้อเท็จจริงทันที โดยได้รับข้อมูลเบื้องต้นจาก นายโจเวลเพร์ท ลิมาลิมา กรรมการผู้มีอำนาจกระทำแทนของบริษัทอีซีซี เชียงใหม่ โครงการ 1 จำกัด ผู้บริหารศูนย์การค้าฯ ว่า บริษัทฯปิดศูนย์การค้าฯ กะทันหัน เนื่องมาจากปัญหาการงดจ่ายกระแสไฟฟ้า ซึ่งบริษัทฯ ได้ใช้ความพยายามที่จะชำระค่าไฟฟ้าอย่างเต็มกำลังความสามารถ และมีหนังสือแจ้งการไฟฟ้าขอชำระค่าไฟฟ้าที่
คงค้างทั้งหมดภายใน 45 วัน แต่ไม่ได้รับการอนุมัติ โดยบริษัทฯกำลังดำเนินการแก้ไขปัญหาอย่างเร่งด่วน
และเชื่อว่าจะสามารถคลี่คลายสถานการณ์นี้ได้ในระยะเวลาอันสั้น โดยขณะนี้ยังไม่ได้รับการร้องเรียนใดๆจากลูกจ้าง เนื่องจากทางบริษัทฯยังไม่มีการเลิกจ้างลูกจ้าง และให้ทำงานตามปกติ โดยมีบางส่วนทำงานที่บ้าน (Work from home) และย้ายไปทำงานสาขาอื่น ซึ่งทางบริษัทฯยังจ่ายค่าจ้างตามปกติให้แก่ลูกจ้าง ทั้งนี้ กรมฯได้ชี้แจงข้อกฎหมายที่เกี่ยวข้อง ตลอดจนแนวทางการให้ความช่วยเหลือให้กับทางบริษัทฯที่บริหารศูนย์การค้า และขอให้ทางบริษัทฯนัดหมายร้านค้าต่างๆ เพื่อชี้แจงข้อกฎหมายต่างๆ ให้รับทราบต่อไป
นายนิยม สองแก้ว อธิบดี กสร. กล่าวเพิ่มเติมว่า กรมฯจะติดตามสถานการณ์การจ้างงานของศูนย์การค้าฯแห่งนี้อย่างใกล้ชิด หากลูกจ้างที่ได้รับผลกระทบจากกรณีดังกล่าว ได้รับความเดือดร้อน ไม่ได้รับค่าจ้าง ถูกเลิกจ้างโดยไม่ได้รับค่าชดเชย ต้องการได้รับการช่วยเหลือ หรือต้องการคำปรึกษาสามารถติดต่อได้ที่สำนักงานสวัสดิการและคุ้มครองแรงงานจังหวัดเชียงใหม่ หมายเลขโทรศัพท์ 0 5389 0472 - 3 หรือโทรสายด่วน 1506 กด 3 หรือ 1546
วันพุธที่ 30 มิถุนายน 2564
รมว.วธ. มอบเครื่องมือแพทย์ อุปกรณ์ทางการแพทย์ เวชภัณฑ์ และอาหารกลางวัน ให้แก่ผู้บริหารโรงพยาบาลวชิรพยาบาล
มอบเครื่องมือแพทย์ อุปกรณ์ทางการแพทย์ เวชภัณฑ์ และอาหารกลางวัน ให้แก่ผู้บริหารโรงพยาบาลวชิรพยาบาล เพื่อเป็นกำลังใจแก่บุคลากรทางการแพทย์ ภายใต้โครงการ “ปันน้ำใจ คนไทยไม่ทิ้งกัน”
วันที่ ๓๐ มิถุนายน ๒๕๖๔ เวลา ๑๐.๐๐ น. กระทรวงวัฒนธรรม ร่วมกับ ดร.สมศักดิ์ และคุณหญิงปัทมา ลีสวัสดิ์ตระกูล มอบเครื่องมือแพทย์ อุปกรณ์ทางการแพทย์ เวชภัณฑ์ และอาหารกลางวัน ให้แก่ผู้บริหารโรงพยาบาลวชิรพยาบาล เพื่อเป็นกำลังใจแก่บุคลากรทางการแพทย์ ภายใต้โครงการ “ปันน้ำใจ คนไทยไม่ทิ้งกัน” โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธาน และ ผศ.จักราวุธ มณีฤทธิ์ คณบดีคณะแพทยศาสตร์วชิรพยาบาล มหาวิทยาลัยนวมินทราธิราช ผศ.นพ.พรชัย เดชานุวงษ์ ผู้อำนวยการโรงพยาบาลวชิรพยาบาล และ ผศ.นพ.วิโรจน์ รักษากุล รองคณบดีคณะแพทยศาสตร์วชิรพยาบาล มหาวิทยาลัยนวมินทราธิราช เป็นผู้รับมอบ ณ ชั้น ๖ อาคารเพชรรัตน์ โรงพยาบาลวชิรพยาบาล กรุงเทพฯ ทั้งนี้ นางยุพา ทวีวัฒนะกิจบวร ปลัดกระทรวงวัฒนธรรม ดร.สมศักดิ์ ลีสวัสดิ์ตระกูล คุณหญิงปัทมา ลีสวัสดิ์ตระกูล กรรมการบริหารคณะกรรมการโอลิมปิคแห่งประเทศไทยในพระบรมราชูปถัมภ์ นางโชติกา อัครกิจโสภากุล ผู้ช่วยปลัดกระทรวงวัฒนธรรม ผู้บริหาร ข้าราชการ และเจ้าหน้าที่ที่เกี่ยวข้อง เข้าร่วม
วันพุธที่ 23 กุมภาพันธ์ 2565
โฆษกฯ เผย นายกรัฐมนตรี ห่วงใยสถานการณ์ที่มีผู้ติดเชื้อเพิ่มสูงขึ้นอย่างต่อเนื่อง ฝากเตือนประชาชนให้ดูแลตนเองขั้นสูงสุด อย่าการ์ดตก
โฆษกฯ เผย นายกรัฐมนตรี ห่วงใยสถานการณ์ที่มีผู้ติดเชื้อเพิ่มสูงขึ้นอย่างต่อเนื่อง ฝากเตือนประชาชนให้ดูแลตนเองขั้นสูงสุด อย่าการ์ดตก สั่งขยายสายด่วน 1330 อีก 150 คู่สาย เพื่อส่งผู้ป่วยเข้าสู่ระบบการรักษา
วันที่ 23 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยสถานการณ์โควิด-19 ที่มีผู้ติดเชื้อเพิ่มขึ้นอย่างต่อเนื่อง ฝากเตือนพี่น้องประชาชนให้ดูแลตนเองขั้นสูงสุด อย่าการ์ดตก กำชับกระทรวงสาธารณสุขและหน่วยงานที่เกี่ยวข้อง เร่งดำเนินการอย่างดีที่สุดเพื่อให้ผู้ติดเชื้อเข้าสู่ระบบการรักษาอย่างทั่วถึง ไม่ให้เกิดการตกค้าง ล่าสุด สปสช. ได้มีการขยายเพิ่มคู่สาย สายด่วน 1330 อีก 150 คู่สาย รวมเป็น 3,000 คู่สาย และได้เพิ่มช่องทางติดต่อผ่านไลน์ @NHSO เพื่อให้ผู้ป่วยกรอกข้อมูลและคอยเจ้าหน้าที่ติดต่อกลับ ภายใน 6 ชั่วโมง ทั้งนี้ เพื่อให้เพียงพอต่อการรับรองจำนวนผู้ติดเชื้อที่สูงขึ้น และเพื่อส่งต่อผู้ป่วยให้เข้าสู่ระบบการรักษาต่อไป นอกจากนี้ ยังได้กำชับให้ตรียมพร้อมโรงพยาบาลและจำนวนเตียงให้เพียงพอ เพื่อรองรับสถานการณ์ พร้อมให้บริหารจัดการระบบการรักษาทั้งระบบ HI/CI ให้เพียงพอต่อการรักษาพยาบาล
นายธนกร กล่าวว่า ขอความร่วมมือประชาชนทุกคนช่วยกันลดความเสี่ยงในการติดเชื้อให้ได้มากที่สุด ตามที่กระทรวงสาธารณสุขได้แจ้งเตือนภัยโควิดระดับ 4 ที่มีคำแนะนำให้งดไปสถานที่เสี่ยง งดการรวมกลุ่มสังสรรค์ เน้นทำงานที่บ้าน และชะลอการเดินทางข้ามพื้นที่ถ้าไม่จำเป็น เน้นย้ำให้ทุกจังหวัดทั่วประเทศปฏิบัติตามคำแนะนำและมาตราการอย่างเคร่งครัด ซึ่งจะสามารถควบคุม ป้องกัน และชะลอการระบาดของโรคได้
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 21,232 ราย ซึ่งเป็นยอดสูงที่สุดของปี 2565 จำแนกเป็น ผู้ป่วยจากในประเทศ 21,064 ราย ผู้ป่วยมาจากต่างประเทศ 168 รายผู้เสียชีวิตเพิ่มขึ้น 39 ราย ผู้ที่กำลังรักษาตัว 173,605 ราย และมียอดผู้ที่หายป่วยกลับบ้านแล้ว 16,662 ราย ทำให้มียอดผู้ป่วยยืนยันสะสมตั้งแต่ 1 ม.ค. 65 จำนวน 547,358 ราย จำนวนผู้ที่หายป่วยสะสมจำนวน 405,964 ราย ขณะที่อาการหนักใช้ท่อช่วยหายใจ 229 ราย ผู้ป่วยปอดอักเสบ 229 ราย โดยจังหวัดที่มีจำนวนผู้ติดเชื้อสูงสุด 10 อันดับ ได้แก่ กรุงเทพฯ ชลบุรี สมุทรปราการ นครศรีธรรมราช ภูเก็ต นนทบุรี นครราชสีมา สมุทรสาคร ระยอง สุพรรณบุรี และบุรีรัมย์
----------------------
วันจันทร์ที่ 24 มกราคม 2565
นายกรัฐมนตรีและคณะมีกำหนดการเดินทางเยือนราชอาณาจักรซาอุดีอาระเบียอย่างเป็นทางการ ระหว่างวันที่ 25-26 มกราคม 2565
นายกรัฐมนตรีและคณะมีกำหนดการเดินทางเยือนราชอาณาจักรซาอุดีอาระเบียอย่างเป็นทางการ ระหว่างวันที่ 25-26 มกราคม 2565
วันนี้ (24 มกราคม 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมบุคคลสำคัญ อาทิ นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน และนายสุชาติ ชมกลิ่น รัฐมนตรีว่าการกระทรวงแรงงาน มีกำหนดการเดินทางเยือนราชอาณาจักรซาอุดีอาระเบียอย่างเป็นทางการ ระหว่างวันที่ 25-26 มกราคม 2565
โฆษกรัฐบาลกล่าวว่า การเดินทางเยือนราชอาณาจักรซาอุดีอาระเบียอย่างเป็นทางการครั้งนี้ เป็นไปตามคำเชิญของเจ้าชายมุฮัมมัด บิน ซัลมาน บิน อับดุลอะซีซ อัลซะอูด (His Royal Highness Prince Mohammad bin Salman bin Abdulaziz Al Saud) มกุฎราชกุมาร รองนายกรัฐมนตรี และรัฐมนตรีว่าการกระทรวงกลาโหมซาอุดีอาระเบีย ซึ่งการเยือนครั้งนี้ เป็นการเยือนในระดับผู้นำรัฐบาลระหว่างสองประเทศเป็นครั้งแรกในรอบกว่า 30 ปี โดยนายกรัฐมนตรีมีกำหนดเข้าเฝ้าฯ และพบหารือกับเจ้าชายมุฮัมมัด บิน ซัลมาน บิน อับดุลอะซีซ อัลซะอูด มกุฎราชกุมาร รองนายกรัฐมนตรี และรัฐมนตรีว่าการกระทรวงกลาโหมซาอุดีอาระเบีย เพื่อส่งเสริมและกระชับความสัมพันธ์ทวิภาคีระหว่างกัน
ทั้งนี้ นายกรัฐมนตรีมีกำหนดการออกเดินทางจากประเทศไทยเช้าวันที่ 25 มกราคม 2565 และกลับถึงไทยช่วงเช้าวันที่ 26 มกราคม 2565
วันพฤหัสบดีที่ 21 ตุลาคม 2564
รมว.เฮ้ง ปลื้มสถานประกอบการแห่ร่วมโครงการส่งเสริมการจ้างงาน SMEs วันแรกกว่า 5,000 ราย
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า วันที่ 20 ตุลาคม 2564 เป็นวันแรกที่เปิดให้นายจ้าง สถานประกอบการลงทะเบียนร่วมโครงการส่งเสริมและรักษาระดับการจ้างงานในธุรกิจ SMEs ผ่านทางระบบออนไลน์ที่เว็บไซต์ ส่งเสริมการจ้างงานเอสเอ็มอี.doe.go.th
โดยจะเปิดให้ลงทะเบียนจนถึง 20 พฤศจิกายน 2564 ภาพรวมวันแรกมีผลตอบรับที่ดีมาก ข้อมูล ณ วันที่ 20 ตุลาคม เวลา 17.00 น. พบว่ามีสถานประกอบการได้รับการอนุมัติเข้าร่วมโครงการแล้ว 5,091 ราย จำนวนลูกจ้างคนไทยที่ได้รับสิทธิ์ 123,847 คน ส่วนใหญ่เป็นกิจการในพื้นที่กรุงเทพมหานครถึง 2,231 ราย จำนวนลูกจ้างคนไทยที่ได้รับสิทธิ์ 53,548 คน ปริมณฑล 1,101 ราย จำนวนลูกจ้างคนไทยที่ได้รับสิทธิ์ 29,218 คน ภาคกลาง 687 ราย จำนวนลูกจ้างคนไทยที่ได้รับสิทธิ์ 18,247 คน ภาคใต้ 454 ราย จำนวนลูกจ้างคนไทยที่ได้รับสิทธิ์ 8,799 คน ภาคเหนือ 365 ราย จำนวนลูกจ้างคนไทยที่ได้รับสิทธิ์ 6,975 คน และภาคตะวันออกเฉียงเหนือ 253 ราย จำนวนลูกจ้างคนไทยที่ได้รับสิทธิ์ 7,060 คน
“สถานการณ์การแพร่ระบาดของโรคโควิด-19 ในช่วงที่ผ่านมาทำให้สถานประกอบการจำนวนหนึ่งประสบปัญหาจนต้องหยุดกิจการชั่วคราว บางแห่งมีการลดการจ้างงานอย่างหลีกเลี่ยงไม่ได้ และมีจำนวนมากที่พยายามพยุงกิจการไปพร้อมกับรักษาระดับการจ้างงานไว้อย่างสุดกำลัง พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน เห็นถึงความจำเป็นที่รัฐบาลจะต้องมีนโยบายรักษาระดับการจ้างงานและส่งเสริมการจ้างงานใหม่ โดยอุดหนุนค่าจ้าง 3,000 บาทต่อลูกจ้างสัญชาติไทย 1 คนต่อเดือน เป็นระยะเวลา 3 เดือน ในเดือนพฤศจิกายน 2564 -มกราคม 2565 เพื่อให้สถานประกอบการขนาดเล็ก-กลางเกิดสภาพคล่อง สามารถฟื้นฟูกิจการสร้างความแข็งแรงในธุรกิจพร้อมรับการเปิดประเทศที่จะมีขึ้นเร็วๆนี้ ทั้งยังเป็นการตอบแทนธุรกิจในกลุ่ม SMEs ที่เปรียบเสมือนกระดูกสันหลังของการจ้างงานในประเทศไทย” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สำหรับสถานประกอบการที่ต้องการเข้าร่วมโครงการฯ จะต้องเป็นนายจ้างภาคเอกชนที่อยู่ในระบบประกันสังคม (ฐานข้อมูลประกันสังคม ม.33 สถานะ Active) ที่มีลูกจ้างรวมทุกสาขาไม่เกิน 200 คน ณ วันที่ 16 ตุลาคม 2564 โดยที่นายจ้างจะต้องรักษาระดับการจ้างงานไม่ต่ำกว่าร้อยละ 95 ในระหว่างเข้าร่วมโครงการฯ หากไม่สามารถรักษาระดับการจ้างงานให้ไม่ต่ำกว่าร้อยละ 95 จะไม่ได้รับเงินอุดหนุนในเดือนนั้น และกรณีนายจ้างมีการจ้างงานเพิ่มขึ้นจากยอดการจ้างงาน ณ วันที่ 16 พฤศจิกายน 2564 จะได้รับเงินอุดหนุนเพิ่มตามจำนวนการจ้างงานจริงไม่เกินร้อยละ 5 ทั้งนี้นายจ้างจะต้องจ่ายค่าจ้างไม่ต่ำกว่าอัตราค่าจ้างขั้นต่ำของแต่ละจังหวัดตามประกาศคณะกรรมการค่าจ้างฯ โดยหลักเกณฑ์สำคัญอีกประการที่นายจ้างสถานประกอบการจะได้รับการอนุมัติร่วมโครงการ คือนายจ้างจะต้องส่งเงินสมทบประกันสังคมผ่านช่องทาง e-service (e-payment) ของสำนักงานประกันสังคม ภายในวันที่ 15 ของเดือนถัดไป จึงจะได้รับเงินอุดหนุนจากโครงการฯ
ทั้งนี้ ผู้สนใจที่ต้องการสอบถามข้อมูลเพิ่มเติมสามารถติดต่อได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694” อธิบดีกรมการจัดหางาน กล่าว
วันอังคารที่ 15 มีนาคม 2565
ครม.อนุมัติงบกลาง 172 ลบ. จ่ายเงินสงเคราะห์ค่าทำศพผู้สูงอายุรายละ 3,000 บ. กว่า 5.74 หมื่นคน
ครม.อนุมัติงบกลาง 172 ลบ. จ่ายเงินสงเคราะห์ค่าทำศพผู้สูงอายุรายละ 3,000 บ. กว่า 5.74 หมื่นคน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 15 มีนาคม 2565 ว่า ครม.อนุมัติงบประมาณปี2565 งบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 172.36 ล้านบาท เพื่อเป็นเงินสงเคราะห์ค่าทำศพผู้สูงอายุตามประเพณี รายละ 3,000 บาท ในปี 2564 เพิ่มเติม จำนวน 57,455 คน ตามที่กระทรวงการพัฒนาสังคมและความมั่นคงของมนุษย์เสนอ เนื่องจากในปี 2564 ข้อมูล ณ วันที่ 30 ก.ย.64 มีจำนวนผู้สูงอายุเสียชีวิตสูงถึง 127,168 คน ซึ่งมากกว่าจากที่คาดการณ์ไว้ที่ 69,713 คน กระทรวงการพัฒนาสังคมและความมั่นคงของมนุษย์จึงมีความจำเป็นต้องขอรับการสนับสนุนงบดังกล่าว
การขอรับเงินสงเคราะห์ค่าทำศพตามประเพณี ผู้สูงอายุที่เสียชีวิตจะต้องเข้าหลักเกณฑ์ดังนี้ 1)ผู้เสียชีวิตอายุเกิน 60 ปีบริบูรณ์ขึ้นไป 2) สัญชาติไทย 3)ผู้สูงอายุที่มีบัตรสวัสดิการแห่งรัฐ 4)ผู้สูงอายุซึ่งอยู่ในศูนย์พัฒนาการจัดสวัสดิการสังคมผู้สูงอายุ สถานสงเคราะห์ สถานดูแล สถานคุ้มครอง หรือสถานใดๆ ของรัฐหรือองค์กรปกครองส่วนท้องถิ่นที่ดำเนินการจัดการศพตามประเพณีโดยมูลนิธิ สมาคม วัด มัสยิด โบสถ์ โดยผู้ยื่นคำขอ (ครอบครัวผู้เสียชีวิต ญาติผู้รับผิดชอบจัดการศพ) จะต้องยื่นคำขอในท้องที่ที่ผู้สูงอายุมีชื่ออยู่ในทะเบียนบ้านภายใน 6 เดือน นับตั้งแต่วันที่ออกใบมรณบัตร พร้อมกับเอกสารสำคัญ เช่น ใบมรณบัตรของผู้สูงอายุ บัตรสวัสดิการแห่งรัฐของผู้สูงอายุหรือหนังสือรับรอง บัตรประจำตัวประชาชน สมุดบัญชีหรือเลขที่บัญชีธนาคารของผู้ยื่นคำขอ (เพื่อโอนเงิน) กรณีอยู่ในพื้นที่กรุงเทพมหานคร ให้ยื่นคำขอที่สำนักงานเขต ส่วนจังหวัดอื่นๆ ให้ยื่นคำขอในท้องที่ เช่น สำนักงานพัฒนาสังคมและความมั่นคงของมนุษย์จังหวัด ที่ว่าการอำเภอ สำนักงานเทศบาล ที่ทำการองค์การบริหารส่วนตำบล เป็นต้น
----------------------
วันอังคารที่ 5 กรกฎาคม 2565
กรมเจ้าท่า กำหนดมาตรการคุมเข้มบริการเดินเรือโดยสาร รับฤดูกาลท่องเที่ยวแหล่งยอดนิยมทางน้ำหนุนเศรษฐกิจไทย
...
กรมเจ้าท่า คุมเข้มมาตรฐานความปลอดภัยเดินเรือทั้งระบบ ให้บริการนักท่องเที่ยว พร้อมนำนวัตกรรม เทคโนโลยี ควบคุมการให้บริการ ต้อนรับฤดูกาลท่องเที่ยวไทยปี 65 หลังรัฐบาลเปิดประเทศเดือนกรกฎาคม เน้นคุมเข้มมาตรฐานความปลอดภัยตั้งแต่จุดลงเรือจนถึงปลายทาง เสริมความรู้คนเรือ กัปตัน ช่วยเหลือผู้โดยสารทุกแหล่งท่องเที่ยวทางน้ำยอดนิยม ลดการสูญเสียชีวิต และทรัพย์สิน จากอุบัติเหตุทางน้ำ
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เปิดเผยว่า ในการเตรียมความพร้อมที่จะเข้าสู่ช่วงฤดูกาลท่องเที่ยวของประเทศไทยในช่วงครึ่งหลังของปี 2565 จากการที่รัฐบาลได้ประกาศเปิดประเทศ ภายหลังจากสถานการณ์การแพร่ระบาดโควิด-19 คลี่คลาย กรมเจ้าท่าได้ประกาศยกระดับมาตรฐานความปลอดภัยเพื่อการท่องเที่ยวทางน้ำให้เป็นไปตามมาตรฐานสากลในพื้นที่ท่องเที่ยวทั่วประเทศ เพื่อสร้างความเชื่อมั่นให้กับนักท่องเที่ยวทั้งไทยและต่างประเทศ โดยการนำนวัตกรรม เทคโนโลยี มาใช้เพื่อการอำนวยความสะดวกและการติดตามการเดินทางของนักท่องเที่ยวที่ใช้บริการเรือโดยสาร ทั้งในทะเลและแม่น้ำที่เป็นแหล่งท่องเที่ยวที่สำคัญเพื่อส่งเสริมการกระตุ้นเศรษฐกิจและส่งเสริมธุรกิจภาคการท่องเที่ยวของไทยให้กลับมาสู่ภาวะปกติโดยเร็ว
ทั้งนี้ มาตรการที่กรมเจ้าท่านำมาปฏิบัติสู่การยกระดับมาตรฐานความปลอดภัย เพื่อให้บริการทางน้ำในแหล่งท่องเที่ยว โดยการถอดบทเรียนจากกรณีการเกิดอุบัติเหตุทางน้ำที่เกิดขึ้นในอดีต และเพื่อป้องกันการเกิดเหตุการณ์ซ้ำกับนักท่องเที่ยว อาทิ กรณีเรือฟินิกซ์ล่มเมื่อปี 2561 จึงได้มีการพัฒนานำเทคโนโลยีและนวัตกรรมด้านต่างๆ มาประยุกต์ใช้ในการเพิ่มประสิทธิภาพการกำกับดูแลความปลอดภัยในการเดินเรือของผู้ให้บริการ ที่มีกลไกการกำกับ ควบคุมและติดตามเรือ และนักท่องเที่ยว รวมทั้งติดตั้งอุปกรณ์ช่วยชีวิตบนเรือ และกำกับมาตรฐานคนเรือและคนขับเรือต้องมีใบอนุญาตที่ถูกต้อง ขณะเดียวกันยังได้มีการแก้ไขปรับปรุงระเบียบ กฎหมาย ที่เกี่ยวข้องให้ทันสมัย เพื่อให้เป็นไปตามมาตรฐานสากล
อย่างไรก็ตาม กรมเจ้าท่าได้จัดทำแผนประชาสัมพันธ์ เพื่อถ่ายทอดไปยังทุกภาคส่วนที่เกี่ยวข้องในการให้บริการท่องเที่ยวทางน้ำที่ต้องดำเนินการตามมาตรฐานความปลอดภัยการท่องเที่ยวทางน้ำเพื่อให้มีความพร้อมมากที่สุด จากการที่ไทยได้เปิดประเทศอย่างเป็นทางการไปแล้วในเดือนกรกฎาคม โดยกรมเจ้าท่าจะเร่งทำการตรวจสอบ เพื่อกำกับดูแลให้เกิดผลทางปฏิบัติ เชื่อว่าในปีนี้จำนวนนักท่องเที่ยวที่จะเข้าสู่ประเทศไทยจะมีเป็นจำนวนมาก โดยเฉพาะจังหวัดที่ได้รับความนิยมอย่างภูเก็ต กระบี่ พังงา รวมทั้งกรุงเทพฯ ต้องเร่งบูรณาการร่วมกันทุกภาคส่วนที่จะนำเทคโนโลยี และเครื่องมือต่างๆ มาใช้ให้เกิดประโยชน์ โดยจะมีการติดตามตั้งแต่เรือเดินทางออกจากท่า ความมั่นคงของท่าเทียบเรือ ตัวเรือ รวมทั้งความชำนาญของผู้ให้บริการเดินเรือ กัปตันเรือ และคนประจำเรือให้มีความชำนาญในการช่วยเหลือ กรณีเกิดอุบัติเหตุทางน้ำได้อย่างรวดเร็วที่สุด เพื่อดูแลชีวิตและทรัพย์สินของนักท่องเที่ยวได้อย่างมีประสิทธิภาพเป็นการสร้างความเชื่อมั่นให้กับนักท่องเที่ยวมากยิ่งขึ้น
วันพฤหัสบดีที่ 31 มีนาคม 2565
โฆษกรัฐบาลเผย "นายกฯ"  ห่วงการจัดการขยะติดเชื้อจากโควิด-19 กำชับหน่วยงานที่เกี่ยวข้องบริหารจัดการกำจัดขยะติดเชื้ออย่างมีประสิทธิภาพ เพื่อความปลอดภัยของประชาชน
โฆษกรัฐบาลเผย "นายกฯ"  ห่วงการจัดการขยะติดเชื้อจากโควิด-19 กำชับหน่วยงานที่เกี่ยวข้องบริหารจัดการกำจัดขยะติดเชื้ออย่างมีประสิทธิภาพ เพื่อความปลอดภัยของประชาชน
วันนี้ (31 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงการบริหารจัดการขยะจัดการขยะมูลฝอยติดเชื้อจากเชื้อไวรัสโคโรนา 2019 (โควิด-19) โดยเฉพาะขยะที่ปนเปื้อนสารคัดหลั่งทั้งน้ำมูก เสมหะ น้ำลาย หรือเลือด ขยะจากหน้ากากอนามัย ขยะจากชุดตรวจ ATK ซึ่งขยะดังกล่าวมีจำนวนมาก เนื่องจากปัจจุบันจำนวนผู้ติดเชื้อไวรัสโควิด-19 ในไทยยังคงสูงอยู่ ซึ่งการทิ้งขยะติดเชื้อเหล่านี้ ไม่สามารถทิ้งรวมกับขยะทั่วไปได้ เพราะจะเพิ่มความเสี่ยงในการแพร่เชื้อต่อเจ้าหน้าที่จัดการขยะหรือเจ้าหน้าที่ที่มาเก็บขยะได้ จึงกำชับให้หน่วยงานที่มีหน้าที่จัดการขยะมูลฝอยติดเชื้อฯทั้งในส่วนกลาง กรุงเทพมหานคร ปริมณฑล และทุกจังหวัด ให้ดำเนินการอย่างมีประสิทธิภาพ ขณะเดียวกันก็ขอให้กระทรวงสาธารณสุขเน้นประชาสัมพันธ์ ให้ความรู้ผู้ป่วยโควิด -19 ที่รักษาตัวแบบ Home isolation ในการแยกประเภทขยะอย่างเคร่งครัด เช่นมีการติดป้ายทำสัญลักษณ์บนถุงทุกครั้ง เพื่อเจ้าหน้าที่จัดเก็บขยะจะได้ทราบและป้องกันตนเองได้อย่างปลอดภัยมากขึ้น
สำหรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในไทยวันนี้ (31 มีนาคม 2565) พบมีผู้ติดเชื้อรายใหม่ รวม 27,560 ราย จำแนกเป็น ผู้ป่วยจากในประเทศ 27,499 ราย และผู้ป่วยมาจากต่างประเทศ 61 ราย รวมผู้ป่วยสะสมอยู่ที่ 1,404,912 ราย (ตั้งแต่ 1 มกราคม 2565) ขณะที่หายป่วยกลับบ้านแล้ว 25,077 ราย ทำให้หายป่วยสะสม อยู่ที่ 1,187,953 ราย (ตั้งแต่ 1 มกราคม 2565) โดยมีผู้ป่วยกำลังรักษา 246,770 ราย และเสียชีวิต 85 ราย. ทั้งนี้มีจำนวนผู้ป่วยปอดอักเสบรักษาตัวอยู่ในโรงพยาบาล 1,808 ราย เฉลี่ยจังหวัดละ 23 ราย อัตราครองเตียง ร้อยละ 29.5
---------
วันอาทิตย์ที่ 19 มิถุนายน 2565
โฆษกรัฐบาลเผยนายกรัฐมนตรีรับทราบตามที่กระทรวงสาธารณสุขปรับแจ้งเตือนภัยโควิดเป็นระดับ 2 ทั่วประเทศ
โฆษกรัฐบาลเผยนายกรัฐมนตรีรับทราบตามที่กระทรวงสาธารณสุขปรับแจ้งเตือนภัยโควิดเป็นระดับ 2 ทั่วประเทศ เพื่อให้สอดคล้องกับสถานการณ์โควิด 19 ที่มียอดผู้ป่วยลดลง วันนี้พบผู้ติดเชื้อ  1,892 ราย ราย และผู้เสียชีวิต 22 ราย
วันนี้ (19 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบตามที่กระทรวงสาธารณสุขปรับแจ้งเตือนภัยโควิดเป็นระดับ 2 ทั่วประเทศ เพื่อให้สอดคล้องกับสถานการณ์โควิด 19 ที่มียอดผู้ป่วยลดลงอย่างต่อเนื่อง รวมทั้งผู้ป่วยรายใหม่ ผู้ป่วยอาการหนักและผู้เสียชีวิตในจังหวัดส่วนใหญ่ เข้าสู่ระยะขาลง แม้จะมีการผ่อนคลายมาตรการ ทั้งการเปิดสถานบันเทิง ผับบาร์ คาราโอเกะ แต่ยังไม่มีรายงานการระบาดกลุ่มคลัสเตอร์จากแหล่งสถานบันเทิงต่างๆ ซึ่งนายกรัฐมนตรีกำชับเจ้าหน้าที่ในแต่ละท้องที่ ลงพื้นที่ ตรวจสอบ กวดขันให้ผู้ประกอบการปฏิบัติตามมาตรการ COVID Free Setting อย่างเคร่งครัด พร้อมแนะนำประชาชนทั่วไปควรรักษาสุขอนามัย สวมหน้ากากอนามัย เว้นระยะห่างทางสังคม ล้างมือให้สะอาดและถูกวิธี และหลีกเลี่ยงการอยู่ในพื้นที่แออัด ซึ่งไม่เพียงช่วยป้องกันการรับเชื้อโควิด-19 ยังช่วยลดความเสี่ยงโรคระบบทางเดินหายใจอี่นๆ ด้วย
ทั้งนี้ กระทรวงสาธารณสุขได้ปรับคำแนะนำการเตือนภัยโควิดจากระดับ 3 เป็นระดับ 2 ทั่วประเทศ โดยมีคำแนะนำการปฏิบัติตัว อาทิ กลุ่มเสี่ยง 608 ได้แก่ ผู้สูงอายุ 60 ปีขึ้นไป ผู้ป่วยโรคเรื้อร้ง และหญิงตั้งครรภ์ รวมถึงผู้ที่ได้รับวัคซีนไม่ครบตามเกณฑ์งดเข้าสถานบันเทิง หรือสถานที่ระบบปิดหรือแออัด หลีกเลี่ยงการร่วมกิจกรรมที่มีคนรวมกลุ่มจำนวนมาก หลีกเลี่ยงโดยสารขนส่งสาธารณะทุกประเภท และเลี่ยงการเดินทางไปต่าง
ประเทศ ส่วนประชาชนทั่วไปสามารถปฏิบัติตัวใช้ชีวิตได้ตามปกติ
รายงานผู้ป่วยติดเชื้อโควิด-19 วันอาทิตย์ที่ 19 มิถุนายน 2565
ผู้ป่วยใหม่ จำนวน 1,892 ราย จำแนกเป็นผู้ป่วยในประเทศ 1,888 ราย
ผู้ป่วยมาจากต่างประเทศ 4 รายผู้ป่วยสะสม 2,275,609 ราย (ตั้งแต่ 1 มกราคม 2565) หายป่วยกลับบ้าน 1,874 ราย หายป่วยสะสม 2,278,772 ราย (ตั้งแต่ 1 มกราคม 2565) ผู้ป่วยกำลังรักษา 21,311 ราย
เสียชีวิต 22 ราย เสียชีวิตสะสม 8,769 ราย (ตั้งแต่ 1 มกราคม 2565)
จำนวนผู้ป่วยปอดอักเสบ รักษาตัวอยู่ในโรงพยาบาล 607 ราย//
วันเสาร์ที่ 14 สิงหาคม 2564
โคราชรวมพลังภาคีเครือข่าย ตั้ง CI และรพ.สนาม กว่า 200 แห่ง รองรับผู้ติดเชื้อโควิดได้ 7,000 คน
รองนายกรัฐมนตรีและรัฐมนตรีว่าการกระทรวงสาธารณสุข เผย ภาคีเครือข่ายในจังหวัดนครราชสีมา ร่วมกันตั้งศูนย์พักคอย และ โรงพยาบาลสนาม รวมกว่า 200 แห่ง รองรับผู้ติดเชื้อโควิด19 ได้ 7,000 คน ช่วยคัดแยกผู้ติดเชื้อออกจากชุมชนเพื่อควบคุมโรค
รองนายกรัฐมนตรีและรัฐมนตรีว่าการกระทรวงสาธารณสุข เผย ภาคีเครือข่ายในจังหวัดนครราชสีมา ร่วมกันตั้งศูนย์พักคอย และ โรงพยาบาลสนาม รวมกว่า 200 แห่ง รองรับผู้ติดเชื้อโควิด19 ได้ 7,000 คน ช่วยคัดแยกผู้ติดเชื้อออกจากชุมชนเพื่อควบคุมโรค พร้อมย้ำให้เร่งรัดการฉีดวัคซีนให้ครอบคลุมประชากรในพื้นที่
วันนี้ (14 สิงหาคม 2564) ที่ อ.ปากช่อง จ.นครราชสีมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายวีระศักดิ์ ศุภกิจโกศล รัฐมนตรีช่วยว่าการกระทรวงคมนาคม นายกอบชัย บุญอรณะ ผู้ว่าราชการจังหวัดนครราชสีมา นายแพทย์ณรงค์ สายวงศ์ รองปลัดกระทรวงสาธารณสุข และผู้บริหารกระทรวงสาธารณสุข ติดตามการดำเนินงานป้องกันควบคุมโรคโควิด 19 และตรวจเยี่ยมการฉีดวัคซีน
นายอนุทินกล่าวว่า ขณะนี้จังหวัดนครราชสีมาพบผู้ติดเชื้อโควิด 19 มากขึ้น ส่วนหนึ่งเป็นผู้ที่เดินทางกลับภูมิลำเนาเพื่อรับการรักษา โดยตั้งแต่ 29 มิถุนายน-13 สิงหาคม 2564 รับผู้ป่วยกลับภูมิลำเนาแล้ว 5,063 ราย นอกจากนี้ ยังพบการติดเชื้อในครอบครัวมากขึ้น ข้อมูลตั้งแต่ 1 เมษายน ถึง 13 สิงหาคม 2564 มีผู้ติดเชื้อสะสม 12,778 ราย ยังรักษาอยู่ 6,507 ราย เป็นกลุ่มสีแดง 226 ราย เหลือง 1,315 ราย เขียว 4,966 ราย สูงสุดที่อำเภอปากช่อง 2,309 ราย รองลงมา อำเภอเมืองนครราชสีมา 1,301 ราย และอำเภอด่านขุนทด 745 ราย ซึ่งผู้ติดเชื้อกว่าร้อยละ 70 เป็นกลุ่มที่ไม่มีอาการ จึงใช้ระบบHI / CI และรพ.สนาม แยกผู้ติดเชื้อออกจากชุมชนเพื่อดูแลได้อย่างครอบคลุมและควบคุมโรคในพื้นที่ได้อย่างมีประสิทธิภาพ
โดยฝ่ายสาธารณสุข ฝ่ายปกครอง ทหาร ตำรวจ ส่วนท้องถิ่น และ สปสช. ได้ร่วมกันจัดตั้งศูนย์พักคอย (Community Isolation) 197 แห่ง รวม 6,042 เตียง โรงพยาบาลสนาม 10 แห่ง รวม 1,005 เตียง และยังมี State Quarantine กักตัวผู้ที่มีความเสี่ยง/เดินทางมาจากพื้นที่เสี่ยงอีก 892 แห่ง 12,191 เตียง เฉพาะอำเภอปากช่อง ซึ่งมีผู้ติดเชื้อมากที่สุด มีศูนย์พักคอย 196 เตียง แต่มีผู้ติดเชื้อทั้งคนไทยและต่างด้าวอยู่ในการดูแล 282 คน หากอาการเปลี่ยนแปลงจะส่งต่อโรงพยาบาลปากช่องนานา ซึ่งมีความพร้อมในการดูแล ทั้งห้องความดันลบ ห้อง ICU โควิด และห้องปฏิบัติการ
นายอนุทินกล่าวต่อว่า ตั้งแต่เดือนสิงหาคมนี้เป็นต้นไป จะกระจายวัคซีนไปยังภูมิภาคมากขึ้น เนื่องจากผู้ผลิตทั้งในประเทศและต่างประเทศได้ทยอยจัดส่งมากขึ้น ขอให้จังหวัดเร่งรัดการฉีดวัคซีนให้กับกลุ่มเป้าหมาย เช่น ผู้สูงอายุ ผู้มีโรคประจำตัว บุคลากรการแพทย์และสาธารณสุขด่านหน้าให้มากและเร็วที่สุด ขณะนี้ จังหวัดนครราชสีมาฉีดวัคซีนให้กับประชากรแล้ว 586,592 โดส เป็นเข็มแรก 411,422 ราย หรือร้อยละ 19.48 ของประชากรเป้าหมาย ส่วนเข็มที่ 2 ฉีดไปแล้ว 161,452 ราย คิดเป็นร้อยละ 7.64 ซึ่งก่อนสิ้นเดือนกันยายนจะฉีดให้ครบกลุ่มเป้าหมายที่กำหนด เพื่อสร้างความปลอดภัยในจังหวัด ให้การท่องเที่ยวและการใช้ชีวิตของประชาชน กลับมาอยู่ในภาวะปกติโดยเร็ว
*********************************** 14 สิงหาคม 2564
วันจันทร์ที่ 24 มกราคม 2565
ครม. เคาะ 34,800 ล้านบาท เดินหน้าโครงการคนละครึ่ง เฟส 4 กระตุ้นเศรษฐกิจ ช่วยเหลือค่าครองครองชีพ ประชาชน  เริ่ม 1 ก.พ. นี้ ได้ใช้กันทั่วประเทศ
ครม. เคาะ 34,800 ล้านบาท เดินหน้าโครงการคนละครึ่ง เฟส 4 กระตุ้นเศรษฐกิจ ช่วยเหลือค่าครองครองชีพ ประชาชน  เริ่ม 1 ก.พ. นี้ ได้ใช้กันทั่วประเทศ
วันนี้ (24 ม.ค. 65) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ที่ประชุม คณะรัฐมนตรี มีมติ อนุมัติโครงการคนละครึ่ง ระยะที่ 4 กรอบวงเงิน 34,800 ล้านบาท โดยใช้จ่ายเงินกู้ตาม พ.ร.ก. กู้เงินฯ เพิ่มเติม พ.ศ. 64 เพื่อฟื้นฟูเศรษฐกิจจนถึงระดับฐานรากอย่างต่อเนื่อง เพื่อให้ผู้ประกอบการรายย่อยทุกระดับมีรายได้จากการขายสินค้าและบริการ และเป็นการลดภาระ ค่าใช้จ่ายในชีวิตประจำวันให้กับประชาชน ระยะเวลาดำเนินโครงการ ตั้งแต่ เดือน ก.พ. – เม.ย. 65 โดยรูปแบบการดำเนินโครงการ ฯ ยังเหมือนเดิม คือ ภาครัฐร่วมชำระค่าอาหาร เครื่องดื่ม และสินค้าและบริการทั่วไปในอัตรา ร้อยละ 50 ไม่เกิน 150 บาทต่อคน ต่อวัน และไม่เกิน 1,200 บาทต่อคนทั้งโครงการ ฯ
นาย ธนกร กล่าวเพิ่มเติมว่า ที่ประชุมฯ มีความเห็น พิจารณาปรับช่วงเวลาเริ่มต้นของโครงการให้เร็วขึ้นเป็นวันที่ 1 ก.พ. 65 จากเดิมที่กำหนดไว้ ในวันที่ 21 ก.พ. 65 โดยมีกลุ่มเป้าหมาย ไม่เกิน 29 ล้านคน และร้านค้ารายย่อยที่เข้าร่วมโครงการฯ ซึ่งผู้ที่เข้าร่วมโครงการฯ แล้ว ประมาณ 28 ล้านคน สามารถยืนยันตัวตนและเริ่มใช้สิทธิตั้งแต่ 1 ก.พ. ขณะเดียวก็เปิดสิทธิเพิ่มอีก 1 ล้านสิทธิให้สำหรับผู้สนใจและยังไม่เคยเข้าร่วมโครงการ ฯ โดยเปิดลงทะเบียนในวันที่ 10 ก.พ. นี้ จนกว่าจะครบ 1 ล้านสิทธิ โดยจะสามารถใช้สิทธิโครงการฯ ได้ตั้งแต่ 17 ก.พ. นี้
นายธนกรกล่าวว่า โครงการ คนสะครึ่ง เฟส 4 มีการปรับปรุงหลักเกณฑ์และเงื่อนไข รวมทั้งมีการขยับช่วงเวลา เริ่มต้นของโครงการฯ ด้วย ให้เร็วขึ้น เพื่อให้สอดคล้องกับสถานการณ์บรรเทาค่าครองชีพในภาวะปัจจุบันที่มีแนวโน้มเพิ่มสูงขึ้นได้อย่างรวดเร็วยิ่งขึ้น และกระตุ้นเศรษฐกิจภายในประเทศ โดยคำนึงถึงการใช้งบประมาณ อย่างคุ้มค่าและเหมาสมด้วย
วันพุธที่ 15 ธันวาคม 2564
รองปลัดฯ วรวรรณ เป็นประธานเปิดโครงการสัมมนา  เสริมสร้างความรู้ เพิ่มพลังการขับเคลื่อนองค์กรคุณธรรม
นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดโครงการสัมมนา  เสริมสร้างความรู้ เพิ่มพลังการขับเคลื่อนองค์กรคุณธรรม ครั้งที่ 1
รองปลัดฯ วรวรรณ เป็นประธานเปิดโครงการสัมมนา เสริมสร้างความรู้ เพิ่มพลังการขับเคลื่อนองค์กรคุณธรรม
วันนี้ (14 ธันวาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดโครงการสัมมนา เสริมสร้างความรู้ เพิ่มพลังการขับเคลื่อนองค์กรคุณธรรม ครั้งที่ 1 จัดโดย ศูนย์ปฏิบัติการต่อต้านการทุจริต กระทรวงอุตสาหกรรม เพื่อรับทราบแนวทางการขับเคลื่อนคุณธรรม จริยธรรมของหน่วยงานภาครัฐ และแนวทางการจัดทำแบบรายงานการประเมินองค์กรคุณธรรมประจำปีงบประมาณ พ.ศ. 2565 ของหน่วยงานในสังกัดกระทรวงอุตสาหกรรม โดยมี ข้าราชการ และเจ้าหน้าที่ หน่วยงานในสังกัดกระทรวงอุตสาหกรรม เข้าร่วมสัมมนา ณ โรงแรม เดอะ เบอร์เคลีย์ ประตูน้ำ กรุงเทพฯ